cyanic-selkie/wikianc huggingface dataset:
শক্তি
শক্তি ক্ষেত্রে ব্যাপক ধরনের ইতিবাচক পরিবর্তন
১)উৎপাদন ক্ষমতায় রেকর্ড পরিমান। ২০১৪-১৫-য় সর্বোচ্চ পরিমাণ উৎপাদন ক্ষমতা পরিলক্ষিত হয় ২৬.৫ গিগাওয়াট যা বিগত ৫ বছরে বার্ষিক প্রায় ১৯ গিগাওয়াট হারে বৃদ্ধির চেয়ে অনেকটা বেশি।
২)শক্তি ক্ষেত্রে ক্ষমতা বৃদ্ধি তুলনাহীন। এইসব ব্যবস্থা ভারতের বিদ্যুৎ চাহিদার সর্বোচ্চ ঘাটতির পরিমাণ ২.৪ শতাংশে কমিয়ে এনেছে, যা সর্বকালের মধ্যে সর্বনিম্ন।
৩)শক্তি বন্টনকারী সংস্থাগুলি কার্যকলাপ উন্নয়নে একটি ব্যাপক উদ্যোগ নেওয়া হয়েছে। উদ্যোগগুলি হল- উদয় বা উজ্জ্বল ডিসকম্‌ অ্যাস্যুরেন্স যোজনা।
৪)ভারতীয় রেল শক্তি সম্পদ ক্রয়ের জন্য একটি ‘ওপেন এক্সেস’ বা ‘উন্মুক্ত পন্থা’য় যাবার জন্য প্রয়াস নিচ্ছে।
৫)পুনর্নবীকরণ একটি বড় ধরনের নীতিগত জোর পেয়েছে। ২০২২-এর মধ্যে উৎপাদন ৩২ গিগাওয়াট থেকে বাড়িয়ে ১৭৫ গিগাওয়াট করার সংশোধিত লক্ষ্যমাত্রা গ্রহণ করা হয়েছে।
৭)‘শক্তি ক্ষেত্রে এক বাজার’-এর দিকে অগ্রসর হওয়ার লক্ষ্যে পৌঁছানোর লক্ষ্মনগুলি স্পষ্ট হয়ে উঠছে।
এই সব বড় ধরনের সাফল্যগুলি সত্ত্বেও অর্থনৈতিক সমীক্ষা এটা লক্ষ্য করেছে যে শক্তি ক্ষেত্রের জটিলতা এতটাই যাতে হতাশাব্যঞ্জক সমস্যা বহাল রয়েছে।বিশেষ করে:
বাজারে মূল্য সংকেতকে যথেষ্টভাবে মোকাবিলা করার ক্ষেত্রে ট্যারিফ ব্যবস্থার জটিলতার জন্য অর্থনৈতিক উপাদানগুলি বাধাপ্রাপ্ত হয়।
বিদ্যুৎ সরবরাহের গড় ব্যয়ের তুলনায় কোনো কোনো ক্ষেত্রে গড় ট্যারিফের পরিমাণ অনেকটাই কম রাখা হয়।
শিল্পক্ষেত্রে উচ্চ হারে বিদ্যুৎ মাশুল এবং বিদ্যুতের গুণমানে তারতম্য “মেক ইন ইন্ডিয়া”-র উপর ক্ষতিকর প্রভাব ফেলে। উন্মুক্ত পদ্ধতির মাধ্যমে দেশ জুড়ে একই বিদ্যুৎ মূল্য নির্ধারণের পথে মূল্য ও মূল্য-বহির্ভুত বিষয়গুলি বাধা হয়ে দাঁড়ায়। গৃহস্থ ভোক্তাদের জন্য ‘প্রোগ্রেসিভ ট্যারিফ সিডিউল’ নির্ধারণ করা।
এই সমীক্ষায় শক্তিক্ষেত্রের জন্য কয়েকটি দীর্ঘমেয়াদী নীতি বিষয়ে আলোচনা করেছে যা নিচে উল্লেখ করা হল: ক) বিদ্যুৎ শুল্ক বা মাশুল ব্যবস্থা বর্তমানে খুবই জটিল। উদাহরণ হিসেবে বলা যায়, কয়েকটি রাজ্যে পোল্ট্রি ফার্ম, মৎস চাষ, জলাভূমিতে চাষ (নির্দিষ্ট আয়তনের উর্দ্ধে ও নিচে), মাশরুম ও খরগোশ ফার্ম ইত্যাদি জন্য পৃথক পৃথক শুল্ক ব্যবস্থা রয়েছে। পক্ষান্তরে, অন্যান্য শক্তি-নির্ভর উৎপাদনের ক্ষেত্রে বিভিন্ন ভোক্তার জন্য একটি নির্দিষ্ট মূল্য রয়েছে। খ)শিল্পক্ষেত্রের উপর উচ্চহারে শুল্ক আরোপের ফলে ফার্মগুলি বিদ্যুৎ ক্রয়ের পথ ছেড়ে নিজেদের বিদ্যুৎ উৎপাদন ব্যবস্থার দিকে সরে যেতে পারে। গ) ৪৭ শতাংশ ফার্ম ডিজেল চালিত জেনারেট ব্যবহার করে। ঘ) ২০০৬-০৭ এবং ২০১৪-১৫-র অন্তর্বতী সময়ে বিভিন্ন ব্যবহারকারী দ্বারা বিদ্যুৎ সংগ্রহের হার বার্ষিক ৪.৬ শতাংশ হারে বৃদ্ধি পেয়েছে, যা ব্যবহারির নিজস্ব বিদ্যুৎ উৎপাদনে ৯.৩ শতাংশ হারে বৃদ্ধির চেয়ে অনেকটাই শ্লথ। ঙ) ‘ডিসকম’-এর ক্ষেত্রে ভারসাম্য আনতে ক্রস-সাবসিডি সারচার্জ এবং মূল্য-বর্হিভূত নিয়ন্ত্রণমূলক পদক্ষেপ সমূহ মুখ্য পদক্ষেপ। কিন্তু এরাও দেশ জুড়ে একটি বৈদ্যুতিক বাজার সৃষ্টির পথে বাধা দিতে পারে। চ) অন্যান্য উন্নয়নশীল দেশের তুলনায়, ভারতের অভ্যন্তরীণ শক্তি ক্ষেত্রের শুল্ক ব্যবস্থাকে এগিয়ে নিয়ে যাওয়ার প্রভূত সুযোগ রয়েছে। ধনী পরিবারগুলির জন্য বিদ্যুৎ শুল্ক বাড়ানো যেতে পারে, সেক্ষেত্রে গরীবদের জন্য শুল্কের পরিমান কমানো যায়।
২০১৫-১৬-র অর্থনৈতিক সমীক্ষায় পরামর্শ দেওয়া হয়েছে যে উদ্বৃত্ত বিদ্যুৎ দেশের শক্তিক্ষেত্রে সংস্কার চালু রাখার মঞ্চ তৈরি করে দেবে যাতে ভারত শক্তি ক্ষেত্রে ‘এক বাজার’ হয়ে উঠতে পারে, শিল্পক্ষেত্র থেকে চাপের বোঝা কমানো যাবে; ‘মেক ইন ইন্ডিয়া’ দৃষ্টিভঙ্গী অনুযায়ী এটাকে আন্তর্জাতিকভাবে প্রতিযোগিতামুখী করে তোলা; শুল্ককে সরল ও স্বচ্ছ করে তোলা যেতে পারে; প্রান্তিক অংশের ক্ষেত্রে মূল্য বৃদ্ধি এড়ানো, এবং আরো অধিক পরিমাণে রাজস্ব বৃদ্ধি সহ দরিদ্রের জন্য মূল্যের পরিমাণ কমানোর জন্য যে বিপুল সম্ভাবনা রয়েছে সেই লক্ষ্যে সুযোগ গ্রহণ করা।
এই সমস্ত কিছুতে, কেন্দ্রের কাছ থেকে সাহায্যকারী সহায়তা সহ, রাজ্য সরকার এবং রাজ্য নিয়ন্ত্রণ কর্তৃপক্ষের একটি গুরুত্বপূর্ণ ভূমিকা রয়েছে। সমীক্ষায় আরও বলা হয়েছে, সহযোগিতামূলক-প্রতিযোগিতামূলক যুক্তরাষ্ট্রীয়, যা এখনকার ভারত. পরীক্ষা-নিরীক্ষাকে কার্যকর করতে শক্তি ক্ষেত্র একটি যথাযথ কঠিন পরীক্ষাস্থল।
তথ্যসূত্র
পদার্থবিজ্ঞান,নবম-দশম শ্রেণি,পৃষ্ঠা নং ১০২, এনসিটিবি (http://www.nctb.gov.bd/)
দ্য সাইলেন্ট সি (টেলিভিশন ধারাবাহিক)
দ্য সাইলেন্ট সি (বাংলা: নীরব সাগর) হল একটি ২০২১ সালের দক্ষিণ কোরিয়ান স্ট্রিমিং টেলিভিশন ধারাবাহিক যা বে ডোনা, গং ইউ এবং লি জুন অভিনীত। পরিচালক চোই হ্যাং-ইয়ং লেখক পার্ক ইউন-কিও-এর সাহায্যে তার ২০১৪ সালের সংক্ষিপ্ত চলচ্চিত্র দ্য সি অফ ট্রানকুইলিটি -এর রূপান্তর হিসাবে আটটি পর্বের ধারাবাহিক তৈরি করেছেন। এটি ২৪শে ডিসেম্বর, ২০২১-এ নেটফ্লিক্স- এ প্রিমিয়ার হয়েছিল।  দ্য সাইলেন্ট সি শিরোনামটি এসেছে দ্য সি অফ ট্রানকুইলিটি থেকে; গল্পটি চন্দ্র গবেষণা বেস থেকে নমুনা পুনরুদ্ধার করার জন্য একটি ক্রু মিশন অনুসরণ করে। বেশিরভাগ বিজ্ঞান কল্পকাহিনী, এটি থ্রিলার এবং রহস্যের মতো ঘরানার মিশ্রনও করে।
সারসংক্ষেপ
চরম মরুকরণে ভুগছে এমন নিকট-ভবিষ্যতে পৃথিবীতে, পানীয় জলের রেশনিংয়ের জন্য কঠোর ব্যবস্থা নেওয়া হয়েছে। বিজ্ঞানী সং জি ‑ আন (বে দোনা) চাঁদের মিশনে অভিজাত কর্মীদের একটি হাতে বাছাই করা দলে যোগ দিচ্ছেন৷ তারা একটি পরিত্যক্ত গবেষণাকেন্দ্র, বালহে স্টেশনের দিকে যাচ্ছেন, যেখানে একটি ঘটনা ঘটার পর তার বোন পাঁচ বছর আগে মারা গিয়েছিল। তাদের মিশন হচ্ছে একটি রহস্যময় নমুনা পুনরুদ্ধার করা। দলের অধিনায়ক, হান ইউন ‑ জে (গং ইয়ু), মহাকাশ সংস্থার একজন সৈনিক। জাতীয় প্রতিরক্ষা মন্ত্রণালয়ের লেফটেন্যান্ট রিউ টেই ‑ সিওক (লি জুন) স্বেচ্ছাসেবকদের দলে অংশ নেবেন।
চন্দ্র সুবিধা কেন্দ্রে, সং নিশ্চিত করে যে মিশন এবং সুবিধা কেন্দ্র সম্পর্কে উচ্চ-সত্যের একটি গুচ্ছ অর্ধ-সত্য এবং সম্পূর্ণ মিথ্যা, এবং দুর্ঘটনার প্রকৃতি যা কর্মীদের নিশ্চিহ্ন করে দিয়েছে। নমুনাটি এমন একটি উপাদান নিয়ে গঠিত যা দৃশ্যত জলের মতো দেখতে, কিন্তু জীবিত কোষের সংস্পর্শে এলে ভাইরাসের মতো সংখ্যাবৃদ্ধি করে। দলটি মহাকাশ স্টেশনে একটি হিংস্র অতিমানবীয় কিশোরী দ্বারা আক্রান্ত হয়, যে চন্দ্র জলের প্রভাব থেকে প্রতিরোধী। ইতিমধ্যে, তাদের অবশ্যই এই সত্যের সাথে লড়াই করতে হবে যে তাদের নিজস্ব দলের কিছু সদস্যের ভুল উদ্দেশ্য থাকতে পারে যা বিশ্বাসঘাতকতার দিকে নিয়ে যেতে পারে।
সমর্থনকারী
মিশনের সদস্যরা
স্পেস অ্যান্ড অ্যারোনটিক্স অ্যাডমিনিস্ট্রেশন (এসএএ)
উন্নয়ন
২০১৯ সালের ডিসেম্বর -এ, নেটফ্লিক্স ঘোষণা করেছে যে এটি টেলিভিশন ধারাবাহিক দ্য সাইলেন্ট সি তৈরি করবে, যেটি চোই হ্যাং-ইয়ং পরিচালিত ২০১৪ সালের নামী স্বল্পদৈর্ঘ্য চলচ্চিত্র থেকে গৃহীত হয়েছে। জং উ-সুং- এর নির্বাহী প্রযোজকের ভূমিকায় তিনি ধারাবাহিকটি পরিচালনা করবেন।
অভ্যর্থনা
রিভিউ অ্যাগ্রিগেটর ওয়েবসাইট রটেন টম্যাটোস-এ, 10 সমালোচকের পর্যালোচনার ৭০% ইতিবাচক, যার গড় ৬.৪/১০ রেটিং ।
কাঞ্জির হাঁড়ি ঢিবি
কাঞ্জির হাঁড়ি ঢিবি বা কাঞ্জির হাড়ি ধাপ বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। স্থাপনাটি খুল্লনার ধাপ থেকে প্রায় ১ কিলোমিটার পশ্চিমে এই ঢিবিটি অবস্থিত।
বিবরণ
কাঞ্জির হাঁড়ি ঢিবি দৈর্ঘ্য ২৪ মিটার, প্রস্থ ২ মিটার ও উচ্চতা ৪ মিটার। শিবগঞ্জ উপজেলার অন্যান্য ১০টি ঢিবির মতোই এই ঢিবিটির প্রাচীন ইট ও মাটির নিচের ভিত্তিমূলে যেসব ইট ছিলো তা স্থানীয়রা খুঁড়ে বের করে সরিয়ে নিয়েছে।
ক্যান্টারবেরি
ক্যান্টারবেরি (ইংরেজি: Canterbury; হল ইংল্যান্ডের কেন্টের সিটি অফ ক্যান্টারবেরি স্থানীয় সরকার জেলার কেন্দ্রে অবস্থিত একটি ক্যাথিড্রাল শহর ও ইউনেস্কো বিশ্ব ঐতিহ্যবাহী স্থান। এটি স্টোউর নদীর তীরে অবস্থিত।
সপ্তম শতাব্দী নাগাদ পৌত্তলিকতাবাদী কেন্ট রাজ্যে প্রেরিত শিষ্যের দায়িত্ব পালনকারী সন্ত অগাস্টিনের গুরুত্বের নিরিখে ক্যান্টারবেরির আর্চবিশপ চার্চ অফ ইংল্যান্ড ও সমগ্র বিশ্বের অ্যাংলিকান কমিউনিয়নের প্রাইমেট পরিগণিত হন। শহরের ক্যাথিড্রালটি ১১৭০ সালে টমাস বেকেট শহিদ হওয়ার পরেই একটি প্রধান তীর্থস্থানে পরিণত হয়। যদিও ১০১২ সালে রাজা কানুটের লোকেদের হাতে সন্ত অ্যালফেজের হত্যাকাণ্ডের পরেই এটি একটি উল্লেখযোগ্য তীর্থস্থানে পরিণত হয়েছিল। বেকেটের বেদিতে তীর্থযাত্রা চতুর্দশ শতাব্দীতে জিওফ্রে চসার রচিত দ্য ক্যান্টারবেরি টেলস গ্রন্থের অন্যতম বিষয়বস্তু।
হারপলপুর
হারপলপুর (Harpalpur) ভারতের মধ্য প্রদেশ রাজ্যের ছত্রপুর জেলার একটি নগর পঞ্চায়েত-শাসিত শহর।
ক্যান্টারবেরি
ক্যান্টারবেরি একটি জনপ্রিয় পর্যটনকেন্দ্র। এই শহরের অর্থনীতি পর্যটনের উপর অতিমাত্রায় নির্ভরশীল। এই শহরে প্রথম জনবসতি স্থাপিত হয় পুরা প্রস্তর যুগে। কেল্টিক ক্যান্টিয়াকি ও জুট কেন্ট রাজ্যের রাজধানী ছিল ক্যান্টারবেরি। এই অঞ্চলে অনেক ঐতিহাসিক স্থাপনা রয়েছে। তার মধ্যে উল্লেখযোগ্য রোমান যুগে নির্মিত ও চতুর্দশ শতাব্দীতে পুনর্নির্মিত একটি নগরপ্রাচীর, সেন্ট অগাস্টিন’স অ্যাবির ধ্বংসাবশেষ, একটি নর্ম্যান দুর্গ এবং বিশ্বের প্রাচীনতম চালু বিদ্যালয় দ্য কিং’স স্কুল। আধুনিক সংযোজনগুলির মধ্যে উল্লেখযোগ্য মার্লো থিয়েটার এবং কেন্ট কাউন্টি ক্রিকেট ক্লাবের কেন্দ্র সেন্ট লরেন্স গ্রাউন্ড। এছাড়া কেন্ট বিশ্ববিদ্যালয়, ক্যান্টারবেরি ক্রাইস্ট চার্চ বিশ্ববিদ্যালয়, ইউনিভার্সিটি ফর দ্য ক্রিয়েটিভ আর্টস ও গার্নে আমেরিকান বিশ্ববিদ্যালয়, ক্যান্টারবেরি শিক্ষাপ্রাঙ্গন এই শহরে অবস্থিত।
হারপলপুর
জনসংখ্যার উপাত্ত
ভারতের ২০০১ সালের আদমশুমারি অনুসারে হারপলপুর শহরের জনসংখ্যা হল ১৫,৪১০ জন। এর মধ্যে পুরুষ ৫৩% এবং নারী ৪৭%।
ক্যান্টারবেরি
অন্যান্য ব্রিটিশ শহরের তুলনায় ভৌগোলিক আয়তন ও জনসংখ্যার নিরিখে ক্যান্টারবেরি একটি ছোটো শহর।
হারপলপুর
জনসংখ্যার উপাত্ত
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে হারপলপুর এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
দালাল আইন (বিশেষ ট্রাইব্যুনাল) আদেশ ১৯৭২
দালাল আইন, ১৯৭২ বলতে দ্যা বাংলাদেশ কোলাবরেটরস (স্পেশাল ট্রাইব্যুনাল) অর্ডার, ১৯৭২ ("The Bangladesh Collaborators (Special Tribunals) Order, 1972")-কে বুঝনো হয়। কখনো কখনো এটিকে রাষ্ট্রপতির আদেশ ১৯৭২ সালের ৮ নং (PRESIDENT'S ORDER NO. 8 OF 1972) হিসাবেও পরিচিত উল্লেখ করা হয়।
বাংলাদেশের স্বাধীনতার জন্য মুক্তিযুদ্ধের সময় যেসব রাজাকার, আলবদর, আলশামস পাকিস্তানি হানাদার বাহিনীর সদস্যদের সহায়তা করেছে তাদের বিচারের জন্য ১৯৭২ সালের ২৪ জানুয়ারি এই আইনটি প্রণয়ন করা হয় এবং ১৯৭৩ সালের অক্টোবর পর্যন্ত এই আইনের আওতায় ২,৮৮৪টি মামলা দায়ের করা হয়। এসব মামলায় সাজা দেওয়া হয় ৭৫২ জনকে। এদের মধ্যে মৃত্যুদণ্ড, যাবজ্জীবনসহ বিভিন্ন মেয়াদে কারাদণ্ডপ্রাপ্ত আসামি ছিল। কিন্তু ১৯৭৫ সালের ৩১ অক্টোবর দালাল আইন বাতিল করার পর থেকে সাজাপ্রাপ্ত আসামিদের কারাগার থেকে ছেড়ে দেওয়া হয়। ১৯৭২ সালের ২৪ জানুয়ারি রাষ্ট্রপতির ঘোষণা দ্বারা আইনটির প্রয়োগ শুরু হয়। ১৯৭২ সালের ২৪ জানুয়ারি আইনটির আদেশ জারি হলেও পরবর্তীকালে একই বছরের ৬ ফেব্রুয়ারি, ১ জুন এবং ২৯ আগস্ট তারিখে তিন দফা সংশোধনীর মাধ্যমে আইনটি চূড়ান্ত হয়। পরবর্তীতে দালাল আইনের অধীনে ৩৭ হাজারের বেশি ব্যক্তিকে গ্রেপ্তার করা হয় এবং বিভিন্ন আদালতে তাদের বিচার আরম্ভ হয়। এর পাশাপাশি সরকারি চাকরিতে কর্মরতদের কেউ দালালি এবং যুদ্ধাপরাধের সঙ্গে যুক্ত ছিলেন কি না তা যাচাই করার জন্য ১৯৭২ সালের ১৩ জুন একটি আদেশ জারি করে যা তখন গেজেট আকারে প্রকাশিত হয়।
প্রেক্ষাপট
১৯৭২ সালের ১৭ মার্চ শহীদদের পরিবারবর্গের পক্ষ থেকে পাক যুদ্ধাপরাধীদের বিচারের দাবিতে ঢাকার রাজপথে মিছিল বের হয়। মিছিলে পাক যুদ্ধাপরাধীদের বিচার দাবি করা হয়।
১৯৭২ সালের ২৬ মার্চ প্রধানমন্ত্রী বঙ্গবন্ধু জাতির উদ্দেশে দেয়া বেতার ও টিভি ভাষণে পাক যুদ্ধাপরাধীদের বিচার প্রসঙ্গটি আবার সামনে নিয়ে আসেন। পাক প্রেসিডেন্ট জুলফিকার আলী ভুট্টো পাকিস্তানে আটকে পড়া পাঁচলাখ বাঙ্গালীকে ফেরত দেয়ার বিষয়টি পাক যুদ্ধবন্ধীদের মুক্তির সঙ্গে শর্তযুক্ত করায় শেখ মুজিবুর রহমান এ ভাষণে বলেন, ‘তাদেরকে (পাকিস্তানে আটকে পড়া বাঙ্গালী) ফিরিয়ে দেয়া হোক। এ ইস্যুকে কোনোক্রমে যুদ্ধবন্দীদের সমপর্যায়ে ভাবা চলবে না। কারণ তাদের (পাক যুদ্ধবন্ধীদের) মধ্যে এমন অনেক আছেন যারা শতাব্দীর নৃশংসতম হত্যার অপরাধে অপরাধী। তারা মানবিকতাকে লঙ্ঘন করেছে এবং আন্তর্জাতিক নীতিমালার ভিত্তিতে বিচার হবে।’
১৯৭২ সালের ১৬ মে বঙ্গবন্ধু সরকারের পক্ষ থেকে বলা হয়, ‘বাংলাদেশে পাক হানাদার বাহিনীর যুদ্ধাপরাধীদের বিচারের উদ্দেশ্যে বিশেষ ট্রাইব্যুনাল গঠনের জন্য প্রয়োজনীয় অর্ডিন্যান্স প্রণয়নের কাজ এগিয়ে চলছে। ইতোমধ্যে কলাবরেটের আইনের অধীনে কলাবরেটর-দালালদের বিচারের কাজ শুরু হয়ে গেছে।’
১৯৭২ সালের ২ জুলাই কুষ্টিয়ার এক জনসভায় তদানীন্তন প্রধানমন্ত্রী বঙ্গবন্ধু পুনরায় জোর দিয়ে বলেন, ‘পূর্ব ঘোষণা অনুযায়ী বাংলাদেশের মাটিতে পাকিস্তানি যুদ্ধাপরাধীদের বিচার হবে। কোনো ব্যক্তি বাংলাদেশের মাটিতে যুদ্ধাপরাধীদের বিচার ঠেকিয়ে রাখতে পারবে না।’
১৯৭২ সালের ২৯ আগস্ট আইনমন্ত্রী ড. কামাল হোসেন পাকিস্তানের যুদ্ধাপরাধীদের বিচার প্রসঙ্গে বলেন, ‘সেপ্টেম্বর মাসে পাকিস্তানের যুদ্ধাপরাধীদের বিরুদ্ধে মামলা দায়ের সম্পর্কিত তদন্তের পূর্ণাঙ্গ পর্যালোচনা প্রকাশ করা হবে।’
এরপর ১৯৭৩ সালের ১৭ এপ্রিল প্রকাশিত বাংলাদেশ সরকারের এক প্রেস রিলিজে বলা হয়, তদন্তের মাধ্যমে পাকিস্তানি দখলদার বাহিনীর মধ্য থেকে ১৯৫ জনকে গণহত্যা, যুদ্ধাপরাধ, মানবতার বিরুদ্ধে অপরাধ, জেনেভা কনভেনশনের আর্টিকেল তিন এর লঙ্ঘন, হত্যা, ধর্ষণ, লুটের অপরাধে যুদ্ধাপরাধী হিসেবে বিচারের জন্য চিহ্নিত করা হয়েছে।
১৯৭৩ সালের ৮ জুন প্রধানমন্ত্রী বঙ্গবন্ধু শেখ মুজিব এক সাক্ষাৎকারে জানান, ‘ইতিপূর্বে তালিকাভুক্ত পাক যুদ্ধাপরাধীদের সংখ্যা ১২০০ থেকে কমে ১৯৫ জন হয়েছে। এই ১৯৫ জন পাক যুদ্ধাপরাধীদের বিচার হবেই।’
ঘটনাপঞ্জিকা
১১ ফেব্রুয়ারি, ১৯৭৩ তারিখে বাংলার বাণী পত্রিকার একটি খবরের শিরোনাম "দালাল মন্ত্রী ইসহাকের যাবজ্জীবন কারাদন্ড"। চারদলীয় জোটের শরিক খেলাফত মজলিসের একাংশের আমির মাওলানা মোহাম্মদ ইসহাক সেই ‘দালাল মন্ত্রী’। তিনি পাকিস্তান সেনাবাহিনীর সমর্থনে গঠিত ডা. মালিক মন্ত্রিসভার সদস্য ছিলেন। স্বাধীনতার পর ওই মন্ত্রিসভার অন্য সদস্যদের সঙ্গে তাঁকেও গ্রেপ্তার করা হয়। রায়ের প্রায় ১০ মাস পর ’৭৩-এর ৫ ডিসেম্বর তিনি মুক্তি পান। মুক্তিযুদ্ধের পর সব মিলিয়ে তিনি প্রায় ২৪ মাস কারাগারে ছিলেন। মালিক মন্ত্রিসভায় জামায়াতে ইসলামীর দুজন সদস্য ছিলেন। তাঁদের মধ্যে দলের বর্তমান জ্যেষ্ঠ নায়েবে আমির মাওলানা আবুল কালাম মোহাম্মদ ইউসুফ অর্থমন্ত্রী এবং সাবেক ভারপ্রাপ্ত আমির আব্বাস আলী খান শিক্ষামন্ত্রী ছিলেন। মুক্তিযুদ্ধের পর তাঁরা দুজনই গ্রেপ্তার হন। একাত্তরের ১৪ আগস্ট ‘আজাদী দিবসে’ জয়পুরহাটে রাজাকার ও পুলিশ বাহিনীর সম্মিলিত কুচকাওয়াজে সভাপতির ভাষণে প্রয়াত আব্বাস আলী খান বলেছিলেন, ‘রাজাকাররা বিচ্ছিন্নতাবাদীদের সমূলে ধ্বংস করে দিতে জান কোরবান করতে বদ্ধপরিকর।’ আবুল কালাম ইউসুফ ’৭১ সালের মে মাসে খুলনার খানজাহান আলী সড়কের একটি আনসার ক্যাম্পে ৯৬ জন জামায়াতকর্মী নিয়ে প্রথম রাজাকার বাহিনী গঠন করেন। দৈনিক সংগ্রামসহ সে সময়ের সংবাদপত্রগুলোতে এ খবর ছাপা হয়। ১৯৭৩ সালের ৩০ নভেম্বর সাধারণ ক্ষমাসংক্রান্ত প্রেসনোটে বলা হয়, ‘ধর্ষণ, খুন, খুনের চেষ্টা, ঘরবাড়ি অথবা জাহাজে অগ্নিসংযোগের দায়ে দণ্ডিত ও অভিযুক্তদের ক্ষেত্রে ক্ষমা প্রদর্শন প্রযোজ্য হইবে না।’ ১১ জানুয়ারি, ১৯৭২ দৈনিক বাংলায় প্রকাশিত খবরে দেখা যায়, পাকিস্তান থেকে দেশে ফিরে ১০ জানুয়ারি রেসকোর্স ময়দানে দেওয়া বক্তৃতায় শেখ মুজিবুর রহমান যুদ্ধবন্দী ও দালালদের বিচারের ঘোষণা দেন। ১ এপ্রিল ১৯৭২, দৈনিক পূর্বদেশ অনুযায়ী, পরে খুলনায় এক জনসভায় বঙ্গবন্ধু ঘোষণা করেন, কেউ দালালদের জন্য সুপারিশ করলে তাকেও দালাল সাব্যস্ত করা হবে। ১০ এপ্রিল ১৯৭২, দৈনিক ইত্তেফাক অনুযায়ী, বঙ্গবন্ধু মুক্তিযুদ্ধের সময় পাকিস্তানের পক্ষে বিবৃতি দেওয়া এবং পাকিস্তান সরকারে যোগ দেওয়া আওয়ামী লীগের গণপরিষদ ও প্রাদেশিক পরিষদের ২৩ জনকে বহিষ্ককার করেন।
৩০ নভেম্বর, ১৯৭৩ সাধারণ ক্ষমা ঘোষণার আগে ৩১ অক্টোবর পর্যন্ত দালাল আইনে গ্রেফতার ছিল মোট প্রায় ৩৭ হাজার ৪৭১ জন। তাদের দ্রুত বিচারের জন্য সরকার সারা দেশে ৭৩টি বিশেষ ট্রাইব্যুনাল গঠন করে। ১৯৭৩-এর অক্টোবর পর্যন্ত দুই হাজার ৮৮৪টি মামলা নিষ্পত্তি হয়। ৩০ নভেম্বর ১৯৭৩ - এ অভিযুক্ত প্রায় ৩৭ হাজার ৪৭১ জনের মধ্য থেকে অপরাধের কোন প্রকার প্রমাণ না পাওয়ায় ৩৬ হাজার ৪০০ জনের জন্য বঙ্গবন্ধু ‘সাধারণ ক্ষমা’ ঘোষণা করেন।  ক্ষমাপ্রাপ্ত এই ৩৬ হাজার ৪০০ জনের মধ্য থেকে ১৯৭৩ সালের ১৭ ই ডিসেম্বরের সময়ের ভিতরে ২১ হাজার বন্দীকে মুক্তি দেওয়া হয়। সারাদেশে ৭৩টি বিশেষ ট্রাইব্যুনালের মাধ্যমে ২২ মাসে বাকী ২ হাজার ৮৪৮ জনের বিচার হয়। তাদের মধ্যে বিচারে ৭৫২ জনের বিরুদ্ধে সুনির্দিষ্ট অভিযোগ প্রমানিত হয় এবং তাদের সাজা দেওয়া হয়। বাকী ২০৯৬ জন বেকসুর খালাস পায়।
পরে ’৭৫-এর ৩১ ডিসেম্বর জিয়াউর রহমান দালাল আইন বাতিল করার পর যুদ্ধাপরাধীদের বিচার কার্যক্রম বন্ধ হয়ে যায়। সে সময় চারটি সুনির্দিষ্ট অপরাধে কারাগারে আটক ১১ হাজার আসামি, এমনকি সাজাপ্রাপ্তরাও জেল থেকে ছাড়া পায়। ১৪ মার্চ, ১৯৭৩ তারিখে দৈনিক পূর্বদেশ-এ প্রকাশিত খবরের শিরোনাম ছিল 'দালাল আইনে সা’দ আহমদের যাবজ্জীবন কারাদন্ড'। খবরে বলা হয়, কুষ্টিয়া সেশন জজ-৩-এর বিশেষ ট্রাইব্যুনালের সদস্য আর কে বিশ্বাস কুষ্টিয়া শান্তি কমিটির সদস্য সা’দ আহমদকে পাক বাহিনীকে সহযোগিতা, অপহরণ ও নরহত্যার অভিযোগে এবং কুষ্টিয়া-১১ আসনে সাজানো উপনির্বাচনে অংশ নিয়ে বিনা প্রতিদ্বন্দ্বিতায় নির্বাচিত হওয়ার কারণে যাবজ্জীবন কারাদন্ড দিয়েছেন। রায়ে আদালত বলেন, ‘অভিযুক্তের আরও বেশি শাস্তি দেওয়া উচিত ছিল। কিন্তু এই জেলার একজন সফল আইনজীবী হিসেবে অতীতের কাজের জন্য তাঁকে যাবজ্জীবন কারাদন্ড দেওয়া হলো।’ ১১ জুন, ১৯৭২ তারিখে দৈনিক বাংলায় প্রধান শিরোনাম ছিল−‘দালালির দায়ে মৃত্যুদন্ড’। কুষ্টিয়ার দায়রা জজ ও বিশেষ ট্রাইব্যুনালের সদস্য রবীন্দ্র কুমার বিশ্বাস ৮ জুন রাজাকার চিকন আলীর বিরুদ্ধে এ রায় দেন। কুষ্টিয়ার মিরপুর গ্রামের চিকন আলীর বিরুদ্ধে ’৭১ সালের ১৯ অক্টোবর একই গ্রামের ইয়াজউদ্দিনকে গুলি করে মারার অভিযোগ ছিল। পরে উচ্চ আদালত সাজা কমিয়ে চিকন আলীকে যাবজ্জীবন কারাদন্ড দেন। আট বছর চার মাস জেল খাটার পর দালাল আইন বাতিলের সুযোগে চিকন আলী ছাড়া পান।
৬ অক্টোবর, ১৯৭২ দৈনিক বাংলায় প্রকাশিত এক সংবাদে বলা হয়, প্রখ্যাত শিক্ষক অধ্যাপক ড. এ কে আজাদ হত্যার অভিযোগে ১৯৭২ এর ৫ অক্টোবর ঢাকার বিশেষ ট্রাইব্যুনালের জজ সৈয়দ সিরাজউদ্দীন হোসেন আইয়ুব আলী, মকবুল হোসেন ও যোবায়ের নামের তিন আলবদর সদস্যকে মৃত্যুদন্ড দেন। ১৯৭১ সালের ১৫ ডিসেম্বর আজিমপুরের দায়রা শরিফের বাসভবন থেকে ড. আজাদকে অপহরণ করে আলবদররা।
দালাল আইনে সবচেয়ে বেশি কারাদন্ড হয় কুমিল্লার দেবীদ্বার উপজেলার জাফরগঞ্জ গ্রামের দালাল আবদুল হাফিজের। হত্যা, লুট ও দালালি মামলায় বিভিন্ন ধারায় তাঁকে আদালত ৪১ বছরের দন্ড দেন। ১৯৭৩ সালের ১২ এপ্রিল বাংলার বাণী পত্রিকায় এ সংবাদ প্রকাশিত হয়।
মামলার বিবরণে দেখা যায়, ’৭১-এর ১৫ অক্টোবর রাতে আবদুল হাফিজ পাকিস্তান সেনাবাহিনীর সদস্যদের নিয়ে নিজ গ্রামের ইয়াসিন মিয়ার বাড়িতে ঢুকে তাঁর ভাগ্নে শাহ আলমকে হত্যা এবং ইয়াসিন মিয়ার বাবাকে অপহরণ করেন। ইয়াসিন মিয়া বাড়ির পেছন দিয়ে পালিয়ে যেতে সক্ষম হন। পরে দুই হাজার টাকা মুক্তিপণ দিয়ে তাঁর বাবাকে মুক্ত করেন তিনি।
১৯৭২ সালের জুলাই মাসে বগুড়ার ধুনট উপজেলার কালেরপাড়া ইউনিয়নের সরুগ্রামের আয়েজ মন্ডলের তিন ছেলেকে দন্ড দেওয়া হয়। তাঁদের মধ্যে মফিজুর রহমান ওরফে চান মিয়াকে মৃত্যুদন্ড, মোখলেছুর রহমান ওরফে খোকা মিয়া ও মশিউর রহমান ওরফে লাল মিয়াকে যাবজ্জীবন কারাদন্ড দেওয়া হয়। ধুনট উপজেলার নান্দিয়ারপাড়া গ্রামের নুরুল ইসলাম তাঁদের বিরুদ্ধে হত্যা মামলা দায়ের করেছিলেন। উচ্চ আদালত পরে চান মিয়াকে মৃত্যুদন্ডের বদলে ২০ বছর সাজা দেন। অপর দুই ভাইয়ের সাজাও কমিয়ে প্রত্যেককে ১০ বছর কারাদন্ড দেওয়া হয়। মুন্সীগঞ্জ সদর উপজেলার চর শিলমন্দি (এখন পূর্ব শিলমন্দি) গ্রামের মাতবর কেরামত আলী কাজীর বিরুদ্ধে দুটি মামলায় মোট আট বছর কারাদন্ড হয়। মুক্তিযুদ্ধের সময় তিনি ান্তি কমিটিতে যোগ দিয়েছিলেন। বাংলাদেশ হওয়ার পর তাঁর বিরুদ্ধে দড়ি চর শিলমন্দি গ্রামের সামসুদ্দিন মাস্টার ও সিরাজ নামের দুই মুক্তিযোদ্ধা মামলা করেন। উভয় মামলায় কেরামত আলীর সাজা হয়। কেরামত কাজী ১৯৯০ সালে মারা যান। নীলফামারীর সৈয়দপুরে রাজাকার ইজহার আহমেদের সহযোগিতায় মুক্তিযুদ্ধের সময় ওই এলাকায় অনেক হত্যাকাণ্ড ঘটে বলে অভিযোগ আছে। স্বাধীনতার পর শহীদ পরিবারের সদস্য প্রভু দয়াল আগারওয়াল ইজহারের বিরুদ্ধে তাঁর বাবা দানবীর শহীদ তুলসীরাম আগারওয়ালকে পাকিস্তান সেনাবাহিনীর হাতে ধরিয়ে দেওয়ার অভিযোগে মামলা করেন। ১৯৭১ সালের ১২ এপ্রিল রংপুরের নিসবেতগঞ্জের বধ্যভুমিতে তুলসীরামকে হত্যা করা হয়। ১৯৭২ ও ১৯৭৩ সালের দৈনিক পত্রিকাগুলো পর্যালোচনা করে দেখা যায়, কয়েক দিন পরপরই তখনকার পত্রিকায় দালাল আইনে সাজা হওয়ার খবর প্রকাশিত হতো। দৈনিক বাংলার ৭ ডিসেম্বর ১৯৭৩ সংখ্যায় প্রকাশিত সংবাদে দেখা যায়, ঢাকার বিশেষ আদালত পাকিস্তান সেনাবাহিনীর তিন সহযোগী ময়মনসিংহের মকবুল হোসেন, আইয়ুব আলী ও ঢাকার আতিয়ার রহমানকে যাবজ্জীবন কারাদন্ড দেন। ’৭১-এর ১৫ ডিসেম্বর অভিযুক্ত এই তিনজন ঢাকার আজিমপুর থেকে ধরে নিয়ে মন্টুকে হত্যা করেন। ১৯৭২ সালের ৯ জানুয়ারি আজাদ পত্রিকার খবরে বলা হয়, ডা. মালিকের মন্ত্রিসভার পূর্তমন্ত্রী মোশাররফ হোসেনকে পাকিস্তানি দখলদার বাহিনীকে যুদ্ধ পরিচালনায় সহায়তার জন্য যাবজ্জীবন কারাদন্ড দেওয়া হয়েছে। ১৯৭২ সালের ৪ এপ্রিল দৈনিক বাংলায় প্রকাশিত এক সংবাদে দেখা যায়, ঢাকার বিশেষ আদালত পূর্ব পাকিস্তান বিবিসির সংবাদদাতা নিজামউদ্দীনের অপহরণের সঙ্গে জড়িত আলবদর সিদ্দিকুর রহমান ও মোহাম্মদ গালিবকে যাবজ্জীবন কারাদন্ড দেন। ১৯৭১-এর ১২ ডিসেম্বর অভিযুক্ত ব্যক্তিরা নিজামউদ্দীনের ঢাকার তৎকালীন রোকনপুর হাউস থেকে অন্য আলবদরদের সহায়তায় অপহরণ করেন। ১৯৭৩ সালের ১২ জুলাই দৈনিক বাংলায় প্রকাশিত এক সংবাদে দেখা যায়, রাজশাহীর বিশেষ ট্রাইব্যুনাল শ্রী কান্তি দাস হাওলাদারকে হত্যার অভিপ্রায়ে অপহরণ করায় মুজিবুর রহমান নামে এক রাজাকারকে যাবজ্জীবন কারাদন্ড দেন। ১৯৭৩ সালের ১৪ এপ্রিল তৎকালীন পূর্বদেশ পত্রিকায় একটি খবর ছিল, পাক বাহিনীর সঙ্গে যোগসাজশ এবং তিন পল্লীবধুর শ্লীলতাহানির অভিযোগে মৌলভীবাজারের দীরুল আজীর আসিফ আলীকে যাবজ্জীবন কারাদন্ড দেওয়া হয়। ১৯৭৩ সালের ২০ এপ্রিল দৈনিক সংবাদ-এর একটি খবরে দেখা যায়, কুমিল্লায় বিশেষ আদালত আবদুল হামিদ ও আজিজউল্লাহ্ নামের দুই দালালকে সশ্রম যাবজ্জীবন কারাদন্ড দিয়েছেন। রফিক উদ্দিন নামের এক মুক্তিযোদ্ধাকে পাকিস্তান সেনাবাহিনীর হাতে ধরিয়ে দেওয়ার অপরাধে তাঁদের সাজা দেন আদালত।
সাধারণ ক্ষমা ঘোষণা
১৯৭৩ সালের ৩০ নভেম্বর দালাল আইনে আটক ৩৭,৪৭১ জনের মধ্য থেকে ৩৬,৪০০ জন ব্যক্তির জন্য ‘সাধারণ ক্ষমা’ ঘোষণা করা হয়। তবে এই সাধারণ ক্ষমা ঘোষণার ৫ নং ধারায় বলা হয়, ‘যারা বর্ণিত আদেশের নিচের বর্ণিত ধারাসমূহে শাস্তিযোগ্য অপরাধে সাজাপ্রাপ্ত অথবা যাদের বিরুদ্ধে সুনির্দিষ্ট অভিযোগ রয়েছে অথবা যাদের বিরুদ্ধে নিম্নোক্ত ধারা মোতাবেক কোনটি অথবা সব ক’টি অভিযোগ থাকবে। ধারাগুলো হলো: ১২১ (বাংলাদেশের বিরুদ্ধে যুদ্ধ চালানো অথবা চালানোর চেষ্টা), ১২১ ক (বাংলাদেশের বিরুদ্ধে যুদ্ধ চালানোর ষড়যন্ত্র), ১২৮ ক (রাষ্ট্রদ্রোহিতা), ৩০২ (হত্যা), ৩০৪ (হত্যার চেষ্টা), ৩৬৩ (অপহরণ),৩৬৪ (হত্যার উদ্দেশ্যে অপহরণ) ৩৬৫ (আটক রাখার উদ্দেশ্যে অপহরণ),৩৬৮ (অপহৃত ব্যক্তিকে গুম ও আটক রাখা), ৩৭৬ (ধর্ষণ), ৩৯২ (দস্যুবৃত্তি), ৩৯৪ (দস্যুবৃত্তিকালে আঘাত), ৩৯৫ (ডাকাতি), ৩৯৬ (খুনসহ ডাকাতি),৩৯৭ (হত্যা অথবা মারাত্মক আঘাতসহ দস্যুবৃত্তি অথবা ডাকাতি), ৪৩৫ (আগুন অথবা বিস্ফোরক দ্রব্যের সাহায্যে ক্ষতিসাধন),৪৩৬ (বাড়িঘর ধ্বংসের উদ্দেশ্যে আগুন অথবা বিস্ফোরক দ্রব্য ব্যবহার), ফৌজদারি দণ্ডবিধির ৪৩৬ (আগুন অথবা বিস্ফোরক দ্রব্যের সাহায্যে কোন জলযানের ক্ষতিসাধন) অথবা এসব কাজে উৎসাহ দান। এসব অপরাধী কোনোভাবেই ক্ষমার যোগ্য নন।’
সাধারণ ক্ষমা ঘোষণার পর ধীরে ধীরে অনেক দালাল বা সহযোগীকে মুক্তি দেওয়া হয়। যাবজ্জীবন সাজাপ্রাপ্ত শান্তি কমিটির প্রধান খাজা খায়রুদ্দিন ৭ ডিসেম্বর ১৯৭৩ সালে কারাগার থেকে মুক্তি পান। যাবজ্জীবন সাজাপ্রাপ্ত মুসলিম লীগ নেতা খান এ সবুর ১৯৭৩ সালের ৫ ডিসেম্বর কারাগার থেকে মুক্তি পান। ঘোষণার পর যাবজ্জীবন সাজাপ্রাপ্ত গভর্নর ডাঃ আবদুল মুতালিব মালেক সহ পিডিপি'র নেতা শাহ আজিজুর রহমান, শর্ষীনার পীর আবু জাফর মোহাম্মদ সালেহ, ওয়াহিদুজ্জামান, সাবেক আওয়ামী লীগ নেতা একেএম শামসুল হক, জামায়েত নেতা একেএম ইউসুফ, আব্বাস আলী খান এবং আরও অনেকে মুক্তি পান।
আইন বাতিল
সাধারণ ক্ষমা ঘোষণার পরও ১১ হাজারের বেশি ব্যক্তি এ সকল অপরাধের দায়ে কারাগারে আটক ছিল এবং তাদের বিচার কার্যক্রম চলতে ছিল। কিন্তু পরবর্তীতে ১৯৭৫ সালের ৩১ ডিসেম্বর দালাল আইন বাতিল করে যুদ্ধাপরাধীদের বিচার কার্যক্রম বন্ধ করে দেয়া হয়। ১৯৭৫ এর ৩১ ডিসেম্বর জেনারেল জিয়া সামরিক অধ্যাদেশ জারী করে দালাল আইন বাতিল করেন। থেমে যায় যুদ্ধাপরাধের বিচার কার্যক্রম। শেখ মুজিবুর রহমান সরকারের জারী করা আইনগুলো একের পর এক অধ্যাদেশ জারী মধ্য দিয়ে রহিত করা হয়। ১৯৭৬ সালে 'Second proclamation order no. 2 of 1976' জারী করে ধর্ম-ভিত্তিক রাজনীতি করার লক্ষ্যে সংবিধানের ৩৮ অনুচ্ছেদের শর্তাদি তুলে দেয়া হয়। ১৯৭৬ এর ১৮ জানুয়ারি নাগরিকত্ব ফিরে পাবার জন্য মন্ত্রণালয় থেকে আবেদন করতে বলা হয় সবচেয়ে আলোচিত যুদ্ধাপরাধী গোলাম আজমকে। এছাড়াও 'proclamation order no. 1 of 1977' দ্বারা সংবিধানের ১২ নম্বর অনুচ্ছেদ তুলে দেয়া হয়। মার্শল ল'র আওতায় এসব অধ্যাদেশ জারী করে জেনারেল জিয়ার সরকার। এসব অধ্যাদেশে স্বাক্ষর করেন তৎকালীন রাষ্ট্রপতি আবু সাদাত মোহাম্মদ সায়েম।
গ্যাঁড়াকল
গ্যাঁড়াকল হল ২০০৪ সালে মুক্তিপ্রাপ্ত বাংলা ভাষার একটি জনপ্রিয় নাটকীয় হাস্যরসাত্মক চলচ্চিত্র, যা হরনাথ চক্রবর্তী পরিচালিত এবং পিযুষ সাহা এবং রাজীব ভদ্র দ্বারা প্রযোজিত। চলচ্চিত্রটিতে প্রধান চরিত্রে অভিনয় করেছেন প্রসেনজিৎ চ্যাটার্জি এবং রচনা ব্যানার্জি এছাড়াও যিশু সেনগুপ্ত, রঞ্জিত মল্লিক এবং কাঞ্চন মল্লিক পার্শ্ব চরিত্রে অভিনয় করেছেন। চলচ্চিত্রটির সঙ্গীত পরিচালনা করেছেন বাবুল বোস।
মেহবুব স্টুডিও
মেহবুব স্টুডিও মুম্বইয়ের বান্দ্রা (ডাব্লিউ)-এ একটি ভারতীয় চলচ্চিত্র স্টুডিও এবং রেকর্ডিং স্টুডিও, পরিচালক ও প্রযোজক মেহবুব খান ১৯৪৪ সালে প্রতিষ্ঠিত করেছিলেন, তিনি এর আগে মেহবুব প্রোডাকশনের মালিকানাধীন ছিলেন (প্রতিষ্ঠিত ১৯৪২) এবং মাদার ইন্ডিয়ার (১৯৫৭) এর মতো চলচ্চিত্রের জন্য সবচেয়ে বেশি পরিচিত, যা সেরা চলচ্চিত্র এবং সেরা পরিচালকের ফিল্মফেয়ার পুরস্কার জিতেছিল এবং সেরা বিদেশী হিন্দি ভাষা চলচ্চিত্রের জন্য একাডেমি পুরস্কারের জন্য মনোনীত হয়েছিল। এটি ২০,০০০ বর্গক্ষেত্র জুড়ে বিস্তৃত এবং এর পাঁচটি শ্যুটিং স্টেজ রয়েছে। এটি গুরু দত্ত, চেতন আনন্দ এবং দেব আনন্দ এর মতো পরিচালকদের কাছে পছন্দের ছিল। পরবর্তী দশকগুলিতে এটি মনমোহন দেসাই ব্যাপকভাবে ব্যবহার করেছিলেন। ১৯৭০ এর দশকে এখানে আরও একটি রেকর্ডিং স্টুডিও যুক্ত হয়েছিল এবং উভয়ই স্টুডিও ব্যবহৃত হয়।
স্টুডিওটি নভেম্বর ২০১০ থেকে জানুয়ারী ২০১১ পর্যন্ত ভারতে ভাস্কর আনিশ কাপুরের প্রথম প্রদর্শনীর জন্য ব্যবহৃত হয়েছিল, অন্য অংশটি ন্যাশনাল গ্যালারী অফ মডার্ন আর্ট, নয়াদিল্লিতে অনুষ্ঠিত হয়েছিল।
ইতিহাস
স্টুডিওর দরজা খোলার সময় মেহবুব আন (১৯৫২) তৈরি করেছিলেন এবং দিলিপ কুমার অভিনীত অমর (১৯৫৪) এর শুটিংয়ের মাঝে ছিলেন। মেহবুব তার পরের দুটি চলচ্চিত্র, পইসা হ্যায় পাইসা এবং আওয়াজের শুটিং করেছিলেন, তবে ১৯৫৭ সালে তিনি এখানে মাদার ইন্ডিয়া তৈরি করেই তিনি সমালোচক ও সিনেমার সাফল্যের স্বাদ গ্রহণ করেছিলেন। মাদার ইন্ডিয়া সেরা বিদেশী ভাষা চলচ্চিত্রের মনোনয়নের জন্য একাডেমি পুরস্কার পেয়েছিলেন এবং সেই বছরের ফিল্মফেয়ার পুরস্কারে সেরা চলচ্চিত্র এবং সেরা পরিচালক সেরা চলচ্চিত্র পুরস্কার অর্জন করেছিলেন। প্রতিষ্ঠার এক দশক পরে, অনেক তারকা কাছাকাছি থাকায় মেহবুবকে তারকা এবং পরিচালকরা পছন্দ করতেন। মেহবুব খান যখন তাঁর চলচ্চিত্রের শুটিং করতেন না, তখন এটি অন্য নির্মাতা ও পরিচালকদের কাছে ইজারা দেওয়া হত।
গুরু দত্ত এখানে তাঁর আইকোনিক কাগজ কে ফুলের শ্যুট করেছেন, এবং অভিনেতা-পরিচালক দেব আনন্দ তাঁর বহু চলচ্চিত্রের শুটিং এখানে নবকেতন ফিল্মসের ব্যানারে হাম দোনো দিয়ে শুরু করেছিলেন এবং তারপরে গাইডও তাই অনুসরণ করেছেন; এমনকি তিনি ২০ বছর যাবৎ এই স্টুডিও কমপ্লেক্সে একটি অফিস রেখেছিলেন।
মেহবুব খান মাদার ইন্ডিয়ার সাফল্যের পরে নতুন করে তাঁর পূর্বের রেকর্ড দখল করতে পারেননি। তাঁর শেষ ছবিগুলি সহ পরবর্তী চলচ্চিত্রগুলি ফ্লপ হয়েছিল: ইন্ডিয়ান সন (১৯৬২)। ১৯৬৪ সালে তিনি ৫৬ বছর বয়সে মারা যাওয়ার সময় তিনি তার পরিবারের উপর আর্থিক ঋণ রেখে যান। সন অফ ইন্ডিয়া ছিল মেহবুব প্রোডাকশনের ব্যানারে নির্মিত সর্বশেষ চলচ্চিত্র। ১৯৭০-এর দশকে স্টুডিওর ভাগ্য পুনরুদ্ধার করে মাদার ইন্ডিয়ার অধিকার সপরিবারে ফিরে আসে এবং একটি রেকর্ডিং স্টুডিও যুক্ত হয়। আগত দশগুলোতে এটি রিয়েল এস্টেট বিকাশের আক্রমণ এবং আগুন থেকে রক্ষা পেয়েছিল, তবে ডিসেম্বর ২০০০ সালে ১ এবং ২ স্টেজ ভেঙে পড়েছিল। খানের জন্মশতবর্ষ উদযাপনের অংশ হিসাবে, ভারতীয় ডাক বিভাগ ২০০৭ সালের সেপ্টেম্বরে স্টুডিওতে আয়োজিত একটি অনুষ্ঠানে একটি স্মরণীয় স্ট্যাম্প প্রকাশ করেছিল।
স্টুডিওটি আর্টস এবং সাংস্কৃতিক স্থান হিসাবে দেখা গিয়াছে যখন এর ৩ নং স্টেজে ভারতের ভাস্কর আনীশ কাপুরের প্রথম প্রদর্শনীর জন্য ব্যবহার করা হয়েছিল, নভেম্বর ২০১০ – জানুয়ারী ২০১১ এবং পরে ৫ এবং ৬ ফেব্রুয়ারি ২০১১ এবং ১১ এবং ১২ ফেব্রুয়ারি ২০১২ তে মাহিন্দ্র ব্লুজ ফেস্টিভাল এর স্থান হয়ে উঠল।
বাইলজাবাব
right|200px|thumb| বাইলজাবাব বাইলজাবাব ( অথবা  ; (بعل ألذباب, Ba‘al Azabab בעל זבוב, Ba‘al Zəbûb, অক্ষরিকভাবে "মাছির লর্ড"; βεελζεβούβ, Beelzeboub; Beelzebūb) মানে মাছিদের প্রভু আরবি ও হিব্রু ভাষা মতে। তবে এর আরো কিছু প্রাচীন অর্থ আছে, যেমন এটা একটি সেমেটিক দেবতা যার উপাসনা করা হত ইকরনের ফিলিস্টাইন শহরে। পরবর্তীতে বাইবেল ও খ্রিস্টান ধর্মে একে দেখা যায় দানব হিসেবে আবির্ভূত হতে। এই চরিত্রটি আবার নরকের সাতটি যুবরাজের একটি।
ধর্মীয় অর্থে
বাইবেলে দেখা যায় ইসরায়েলের রাজা আহাজিয়াহ একটি দূর্ঘটনায় আহত হওয়ার পর ইকরন ফিলিস্টাইন শহরে ঈশ্বর বাইলজাবাবের খোঁজে লোক পাঠান এটা জানার জন্য যে তিনি কি আর সুস্থ হবেন। ইয়াওয়েহের কথা অনুযায়ী নবী এলিজা আহাজিয়াহকে মারার ব্যবস্থা করেন কারণ সে ইয়াওয়েহ খোঁজ না করে বাইলজাবাবকে খুঁজছে।
পরবর্তী পুরান
right|200px|thumb|বাইলজাবাব বর্ণিত হয়েছে কলিন ডা প্লান্সির ডিকশনারী ইনফার্নাল-এ ১৬শ শতকের গুপ্তবিদ্যা বিশেষজ্ঞ জোহান ওয়েরের মতে বাইলজাবাব শয়তানের বিরূদ্ধে একটা সফল বিপ্লবের নেতৃত্ব দেয় এবং নরকের সম্রাট লুসিফারের মূল সামরিক কর্মী ও মাছিদের অধিনায়ক। ১৭শ শতকের ভূতের ওজা সেবাস্টাইন মিচালিস তার রচিত পুস্তক অ্যাডমায়ারেবল হিস্টরি ১৬১২ সালেতে বাইলজাবাবকে প্রধান তিনজন পতিত দেবদূতের অন্যতম বলে উল্লেখ করেন, অন্য দু’জন হলেন লুসিফার ও লেভিয়াথন। কবি জন মিল্ট্নের প্যারাডাইস লস্টের একট চরিত্র এই বাইলজাবাব। বাইলজাবাব দোষী ডাইনিদের প্রার্থনার একটি উপাদানও।
নারুহিতো
নারুহিতো (徳仁) জাপানের বর্তমান সম্রাট। তিনি ২৩ ফেব্রুয়ারি ১৯৬০ এ জন্মগ্রহণ করেন। তার পিতা আকিহিতোর সিংহাসন ত্যাগের পর তিনি ১ মে ২০১৯ থেকে সম্রাট হিসেবে অধিষ্ঠিত হন। জাপানের ঐতিহাসিক রাজ্য অভিষেক এর ক্রম অনুসারে তিনি জাপানের ১২৬তম শাসক।
প্রারম্ভিক জীবন
থাম্ব|বাম|১৯৬১ সালের ফেব্রুয়ারি মাসে নারুহিতো নারুহিতো ১৯৬০ সালের ২৩শে ফেব্রুয়ারি টোকিও রাজপ্রাসাদের ইম্পেরিয়াল হাউজহোল্ড এজেন্সি হাসপাতালে বিকাল ৪ টা ১৫ মিনিটে জন্মগ্রহণ করেন। তার মাতা মিচিকো শোদা রোমান ক্যাথলিকবাদ থেকে শিনতো ধর্মে ধর্মান্তরিত হয়েছিলেন। মিচিকোর রোমান ক্যাথলিক পরিবারে জন্মের কারণে ঐতিহ্যবাহী দলগুলোর যুবরাজ আকিহিতোর সাথে মিচিকোর বাগদানের বিরোধিতা করেছিলেন। মিচিকোর অভিসিঞ্চন না হলেও তিনি ক্যাথলিক বিদ্যালয়ে পড়াশোনা করেন এবং তার পিতামাতার বিশ্বাসে বিশ্বাসী বলে মনে করা হয়। এছাড়া গুজব রটে যে সম্রাজ্ঞী কোজুনও এই বাগদানের বিরোধিতা করেছিলেন। ২০০০ সালে নারুহিতোর পিতামহী কোজুনের মৃত্যুর পর রয়টার্স-এর প্রতিবেদনে বলা হয় তিনি তার পুত্র আকিহিতোর বিয়ের অন্যতম বিরোধী ছিলেন এবং ১৯৬০-এর দশকে তিনি তার পুত্রবধূকে তার সন্তানের জন্য উপযুক্ত নয় বলে তার পুত্রবধূ ও নাতী-নাতনীদেরকে বিষাদগ্রস্থ করে তুলেন।
রাষ্ট্রপ্রধান
থাম্ব|ডান|190px|সম্রাট হিসেবে রাজ্যাভিষেকের আয়োজনে নারুহিতো ২০১৭ সালের ১লা ডিসেম্বর জাপান সরকার ঘোষণা দেয় নারুহিতোর পিতা সম্রাট আকিহিতো ২০১৯ সালের ৩০শে এপ্রিল সিংহাসন ত্যাগ করবেন এবং নারুহিতো ২০১৯ সালের ১লা মে থেকে সম্রাট পদে অধিষ্ঠিত হবেন।
নারুহিতোর রাজ্যাভিষেকের আয়োজন অনুষ্ঠিত হয় ২০১৯ সালের ২২শে অক্টোবর। সেখানে প্রাচীন রীতি অনুসারে তার রাজ্যাভিষেক হয়।
টিউলিপা আরমেনা
টিউলিপা আরমেনা, দ্য আরমেনিয়াম টিউলিপ,  টিউলিপের একটি এশীয় প্রজাতি যা তুরস্ক, ইরান, এবং দক্ষিণ কোকেসাস অঞ্চলে জন্মে।
বর্ণনা
টিউলিপা আরমেনা  অত্যন্ত বৈচিত্র্যময়। এর কন্দে রয়েছে কাগজের মতো এক ধরনের ঝিল্লী যাতে খুব বেশি আঁশ নেই। এর বৃন্ত ৮ থেকে ২৫ সেমি পর্যন্ত লম্বা হতে পারে, এর ৩-৬ টি পাতা সাধারণত বড় থাকে, এর আকৃতি তরবারির মতো, এর প্রান্তীয়দেশ আঁশযুক্ত অথবা কোমল হতে পারে এমনকি তরঙ্গাকারও হতে পারে। এগুলোর রঙ হয় সাধারণত ধূসর-সবুজ, কিন্তু এদের আচ্ছাদন সাধারণত লাল বর্ণের হয়। এরা ২০ সেমি পর্যন্ত লম্বা হতে পারে। বড় ফুলগুলো সাধারণত কাপ অথবা বাটি আকৃতির হয়। কিছু আছে যারা গাঢ় বেগুনী এর সাথে লাল রংধারী, কালো অথবা কালচে-সবুজ তলদেশীয় দাগযুক্ত, মাঝে মাঝে আবার কিছু দেখা যায় যাদের ডোরাকাট হলুদ দাগ আছে, কিছু কিছু লাল এবং হলুদ রংধারী, আবার অনেকের হলুদ প্রান্ত এবং কালচে তলদেশীয় দাগ আছে। এদের টেপালস সাধারণত ডিম্বাকার হয়। পুষ্প দন্ড কালো অথবা কালচে হালকা বেগুনি রঙের হয়, পরাগধানীর রঙ হলুদ অথবা কালো হয়।
টিউলিপা আরমেনা কে টিউলিপা  উপগণে স্থান দেওয়া হয়েছে। তরস্কে, ল্যিসিকা এবং আরমেনা  উপপ্রজাতিকে তাদের বৃন্ত এবং আঁশ দ্বারা পৃথক করা হয়।
টিউলিপা আরমেনা  খুব সহজেই টিউলিপা জুলিয়ার  সাথে মিলে যায় এবং বিভ্রান্তি তৈরী হয়। টিউলিপা জুলিয়ার রয়েছে আঁশযুক্ত ঝিল্লী বা ত্বক।
জন্মস্থান
আরমেনিয়ান টিউলিপ উত্তর পূর্ব তুরষ্ক থেকে উত্তর দক্ষিণ ইরান পর্যন্ত পাওয়া যায়। এদের মধ্যবর্তী অঞ্চলগুলো হলো ট্রান্সককেশিয়া (আরমেনিয়া, আজারবাইজান এবং জর্জিয়া)। এটি পাথুরে পর্বতের (রকি মাউন্টেন) ঢালে ১০০০-২৭০০ মিটারের মধ্যে এপ্রিল এবং জুন মাসে জন্মে। এছাড়াও এটি দক্ষিণ পূর্ব তুরস্কের মারমিস উপদ্বীপ এর নিচু টিলাতে জন্মায়, যেখানে অটোমান সময়কালে এটি খুব সম্ভবত শোভা বর্ধক গাছ হিসেবে পরিচিত ছিল।
প্রতিশব্দ
টি.আরমেনার লোকাস টাইপিকাস সর্বপ্রথম এডমুন্ড বইসিয়ার দ্বারা ১৮৫৯  সালে  বর্ণিত হয় যা উত্তর তুরস্কে অবস্থিত। আরমেনিয়া এবং আজারবাইজানের কারাবাখ পর্বত সীমানায় যেসব নমুনা পাওয়া যায় সেগুলোকে টি.কারাবখেনসিস নামে ডাকা হয়, কিন্তু একে টি.আরমেনা এর সমার্থক শব্দ হিসেবেই বিবেচনা করা হয়। পূর্ব তুরস্ক এবং উত্তর ইরান এর আঁশ এবং লম্বা বৃন্তযুক্ত ফুলগুলোকে বলা হয় ''টি. উইলমোটি ফ্রেইন নামে। টি. মিউক্রনাটা ফরমিন, টি. কারাবাখেনসিস গ্রশ, প্রো পার্তে, টি. কনফিউজা গ্যাব্রেলিয়ান''ও খুব সম্ভবত টি. আরমেনা এর প্রতিশব্দ। টি.গ্যালাক্টিকা নামটি তলদেশীয় দাগবিহীন হলুদ প্রজাতির জন্য ব্যবহার করা হয়।  বৈপরীত্যের দিক থেকে টিউলিপা গ্যুম্যুসানিকাকে বিভিন্ন প্রজাতিতে ভাগ করা হয়েছে।
ব্যবহার
বাগানের ফুল হিসেবে আরমেনিয়ান টিউলিপের ব্যবহার করা হয়। একে শুকিয়ে নিতে হয় এবং একে আবদ্ধ কোথাও না রেখে পানি সহজে চলাচল করতে পারে এবং আলো বাতাস পর্যাপ্ত পরিমাণে আছে এমন স্থানে উৎপাদন করা উচিত। ইংল্যান্ডে এপ্রিল মাসে এই ফুল ধরে।
টি-সিরিজ
সুপার ক্যাসেটস ইন্ডাস্ট্রিজ প্রাইভেট লিমিটেড হলো একটি ভারতীয় সঙ্গীত কোম্পানী, গুলশান কুমার দ্বারা ১৯৮০-এর দশকে প্রতিষ্ঠিত। এটি বর্তমানে টি-সিরিজ নামে ব্যবসা করছে এবং প্রাথমিকভাবে বলিউড সঙ্গীত সাউণ্ডট্রেকের জন্য পরিচিত। এটি আবার চলচ্চিত্র প্রযোজনা এবং বিতরণেও জড়িত।
১৯৯০-এর দশকে, টি-সিরিজ সেরা বিক্রি হওয়া বলিউড সাউণ্ডট্রেক অ্যালবামগুলির অনেকগুলি মুক্তি দেয়, যার মধ্যে রয়েছে নাদিম-শ্রাবণের আশিকি (১৯৯০), সর্বসময়ের সেরা বিক্রি হওয়া সাউণ্ডট্রেক অ্যালবাম। সম্প্রতি, টি-সিরিজ ইউটিউব চ্যানেলটি হলো বিশ্বে সর্বাধিক দর্শন কৃত ইউটিউব চ্যানেল,ডিসেম্বর ২০১৭-এর অনুযায়ী, সঙ্গে কাছাকাছি ১.৭ বিলিয়ন (১৭ কোটি) মাসিক দর্শন। বর্তমানে এই সাইটে এটি হলো সর্বাধিক সাবস্কাইবড চ্যানেল।
ইতিহাস
টি-সিরিজ প্রাথমিকভাবে একটি বলিউডের গানের পাইরেটেড বিক্রি করা ছোট কোম্পানী হিসেবে, ১৯৮০-এর দশকে গুলশান কুমার দ্বারা প্রতিষ্ঠা করা হয়। টি-সিরিজের প্রথম আসল চলচ্চিত্রের সাউণ্ডট্রেক মুক্তি পায় ১৯৮৪-তে লাল্লু রাম-এর জন্য, সঙ্গে রবীন্দ্র জৈন দ্বারা সঙ্গীত সাফল্যাঙ্কীত। আশিকি (১৯৯০)-এর সাথে কোম্পানীর বিরাট সাফল্য-অর্জন হয়, একটি চলচ্চিত্রের সাউণ্ডট্রেক অ্যালবাম যা মানিকজোড় নাদিম-শরাবণ (নাদিম আখতার সাঈফি এবং শারাবণ কুমার রাঠোর) দ্বারা রচিত, যা ভারতে ২০মিলিয়ন একক বিক্রি হয়, এবং সর্বসময়ের সেরা বিক্রি হওয়া বলিউড সাউণ্ডট্রেক। সঙ্গীত প্রযোজনার পাশাপাশি, কোম্পানী আবার চলচ্চিত্র প্রযোজনারও ঝুঁকি নিয়েছে।
১৯৯৭-তে, টি-সিরিজের প্রতিষ্ঠাতা মুম্বাই-এর গুপ্ত আস্থানার সংগঠন ডি-কোম্পানী। সম্প্রতি, কোম্পানীর মুখ্য লোকজন হলেন কুমারের ছেলে ভূষণ কুমার এবং তার ছোট ভাই কৃষাণ কুমার।
জানুয়ারি ২০১৮-এর অনুযায়ী, এই লেবেলের সঙ্গীত চ্যানেলটির আছে ৩৩ মিলিয়ন সাবস্কাইবারের চেয়েও বেশি, যা এটিকে ২য় সর্বোচ্চ সাবস্কাইবড চ্যানেল বানায়, এবং হিন্দি ভাষা এবং ভারতীয় ইউটিউবে সর্বোচ্চ সাবস্কাইবড চ্যানেল। এটি ৩০ বিলিয়নের চেয়েও বেশি দর্শনের সাথে ইউটিউবে সর্বোচ্চ দর্শন কৃত চ্যানেল।
ইউটিউবে চলাচলন
বর্তমানে, এটি ২০০ মিলিয়ন সাবস্কাইবার অতিক্রম করেছে এবং এটিই ইউটিউবে ২০০ মিলিয়ন সাবস্কাইবার অতিক্রম করা একমাত্র চ্যানেল।
শিল্পীগণের তালিকা
উল্লেখিত সঙ্গীতসংক্রান্ত শিল্পীগণ টি-সিরিজ-এর সাথে কাজ করেছেন এবং/অথবা টি-সিরিজ লেবেলের অধীনে সঙ্গীত প্রকাশ
ইউটিউব
টি-সিরিজ ইউটিউবে মার্চ ১৩, ২০০৬-এ প্রবেশ করে। চ্যানেলটির আছে ২০ কোটি ৩০ লক্ষ সাবস্ক্রাইবার এবং ৭৪৮ কোটির চেয়েও দর্শন, যা টি-সিরিজকে ইউটিউবে সর্বোচ্চ দর্শন কৃত এবং সর্বোচ্চ সাবস্ক্রাইবড চ্যানেল বানিয়ে তোলে। এটি অনেক চ্যানেলাইটিকদের মাধ্যমে প্রকটিত হয়েছে যে টি-সিরিজ চ্যানেল প্রতিদিন ৫০ হাজারের চেয়েও বেশি সাবস্ক্রাইবার অর্জন করেছে।
আবদুল হামিদ লাহোরি
আবদুল হামিদ লাহোরি (১৬৫৪-এ মারা যান) মুঘল সম্রাট রাজত্বের সময় পর্যটক ও ইতিহাসবিদ ছিলেন। যিনি পরে শাহজাহানের একটি আদালতের ইতিহাসবিদ (শাহজাহান এর অফিসিয়াল কাহিনীকার) হয়ে ওঠেন। তিনি শাহ জাহানের আমল সম্পর্কে পাদশাহনামা গ্রন্থটি বাদশাহনামা নামেও রচনা করেছিলেন। তিনি শাহজাহানের রাজত্বের প্রথম বিশ বছরের সময়কালে শাহজাহানের জীবন ও কর্মকাণ্ডকে এই বইয়ে অত্যন্ত বিশদে বর্ণনা করেছেন।
কর্মজীবন
আবদুল হামিদ লাহোরির জীবনী সংক্রান্ত তথ্য সম্পর্কে তেমন কিছু জানা যায়নি, অন্য আদালতের লেখক মুহাম্মদ সালিহের আমাই-ই সালিহ ব্যতীত তিনি তাঁর মৃত্যুর তারিখ ১৬৫৯ খ্রিস্টাব্দের উল্লেখ করেছেন।
পাঠ্যটির নিজস্ব প্রবন্ধে লাহোরি উল্লেখ করেছেন যে তিনি পাটনায় অবসর গ্রহণের পরে অফিসিয়াল ইতিহাস লেখার জন্য ফিরে এসেছিলেন কারণ সম্রাট আবুল ফজলের আকবরনামা রীতি অনুকরণ করতে পারে এমন কাউকে চেয়েছিলেন যা তিনি খুব প্রশংসা করেছিলেন। আবদুল হামিদ লাহোরীর মধ্যে শাহজাহানের শাসনের প্রথম বিশ বছর ইতিহাসে লিখেছেন পাদশাহনামা এবং ১৬৪৮ খ্রিস্টাব্দে বই সম্পন্ন করেন।
তাজ মহল
তাজমহল, বিশ্বখ্যাত স্মৃতিস্তম্ভটি ১৬৪৩ খ্রিস্টাব্দের শেষের দিকে বা ১৬৪৪ খ্রিস্টাব্দের প্রথম দিকে ১৭তম শতাব্দীতে নির্মাণ শুরু এবং সমাপ্ত হয়েছিল। সুতরাং তাজমহলের ৩৫০তম বার্ষিকী আসলে ১৯৯৪ সালের দিকে ঘটেছিল। ২০টিরও বেশি শ্রমিক চার বছর ধরে মজাদার তাজমহলকে চারটি সরু মিনার তৈরির জন্য পরিশ্রম করে। এটি তাঁর দ্বিতীয় স্ত্রী সম্রাজ্ঞী মমতাজ মহলের স্মরণে হৃদয়গ্রাহী মুঘল সম্রাট শাহ জাহান নির্মাণ করেছিলেন, যিনি প্রসবকালে মারা গিয়েছিলেন। শাহ জাহানের সরকারী ক্রান্তিকাল আবদুল হামিদ লাহোরি লিখেছেন যে সম্রাজ্ঞী মমতাজ মহলের মৃত্যুর ছয় মাস পরে ১৬৩১ সালে ১৭ জুন নির্মাণ কাজ শুরু হয়েছিল।
আবদুল হামিদ লাহোরি আগ্রা দুর্গের শীশমহলের কাঁচের টুকরোকে "শিশির হালবি" নামেও অভিহিত করেছেন কারণ এই গ্লাসের টুকরো তৈরির মূল কেন্দ্র ছিল আলেপ্পোর (সিরিয়া) আসল নাম হালেব। তাজমহল নামে পরিচিত এই মহা সমাধির একটি শক্তিশালী ভিত্তি স্থাপনের জন্য নদীর লাইনের পাশে একটি কূপের জাল স্থাপন করা হয়েছিল এবং কূপগুলো পাথর এবং অন্যান্য শক্ত পদার্থ দ্বারা ভরাট ছিল।
তিনি একজন ভাল পণ্ডিত হিসাবে বহুল পরিচিত ছিলেন। বিজ্ঞান ও জ্যোতির্বিদ্যারও তাঁর ভাল জ্ঞান ছিল। আবদুল হামিদকে লাহোরি বলা হত কারণ তিনি আধুনিক পাকিস্তানের পাঞ্জাবের লাহোরের বাসিন্দা।
১১ পদাতিক ডিভিশন (পাকিস্তান)
১১ পদাতিক ডিভিশন হচ্ছে পাকিস্তান সেনাবাহিনীর একটি ডিভিশন। ডিভিশনটি ৪ কোরের অধীনস্থ একটি ডিভিশন এবং এটির সদর লাহোরে। ভারত-পাকিস্তান যুদ্ধ ১৯৬৫-এর স্বল্পকাল আগে এই ডিভিশনটি তৈরি করা হয়। তৎকালীন সেনাপ্রধান জেনারেল মুহাম্মদ মুসা খানের পরিকল্পনায় এই নতুন ডিভিশন তৈরি করা হয়, যদিও পাকিস্তান সরকার এই ডিভিশনটি বানাতে রাজি ছিলো না খরচের চিন্তায় কারণ পাকিস্তানের অর্থনীতি তখন ভালো ছিলো না। কিন্তু জেনারেল মুসা প্রেসিডেন্ট আইয়ুব খানকে বোঝানোর পর আইয়ুব এই ডিভিশন বানানোর অনুমতি দেন এবং মেজর জেনারেল আব্দুল হামিদ খান এই ডিভিশনের প্রথম অধিনায়ক হিসেবে দায়িত্ব পালন করেন। ১৯৬৫ সালের পাক-ভারত যুদ্ধে এই ডিভিশনের সৈন্যদের ভূমিকা ছিলো বীরত্বপূর্ণ।
আবদুল হামিদ লাহোরি
তাজ মহল
লাহোরি শালিমার বাগান সম্পর্কে বিস্তারিত লিখেছেন।
রবার্ট এপ
রবার্ট চার্লস এপ (Robert Charles Epp) (জন্মঃ ১৫ই ডিসেম্বর, ১৯২৬) হচ্ছেন একজন অনুবাদক যিনি জাপানি সাহিত্যকে ইংরেজিতে অনুবাদ করেছেন। অন্যদের মধ্যে তিনি সাকুতারো হাগিওয়ারা, কাওরু মারুইয়ামা এবং তাচিহারা কিচিযো'র কবিতা অনুবাদ করেছেন।
তিনি হার্ভার্ড বিশ্ববিদ্যালয়ের পিএইচডি এবং UCLA-এর অধ্যাপক এমেরিটাস।
কিনোশিতো ইয়ুজি-এর কবিতা ও জাপানি সাহিত্য অনুবাদের জন্য (১৯৭৯) তিনি প্রথম জাপান মার্কিন যুক্তরাষ্ট্র ফ্রেন্ডশিপ কমিশনের ফ্রেন্ডশিপ ফান্ড পুরস্কার যৌথভাবে অর্জন করেন।
৪৭ নাটকাল
৪৭ নাটকাল (47 நாட்கள்; ৪৭ দিন) ১৯৮১ সালে মুক্তিপ্রাপ্ত একটি তামিল চলচ্চিত্র যেটি কে বলচন্দ পরিচালনা করেন। এতে অভিনয় করেন চিরঞ্জীবী, জয়া প্রদা, শরৎ বাবু এবং রমাপ্রভা। অভিনেত্রী সারিতা চলচ্চিত্রটিতে অতিথি চরিত্রে ছিলেন। এটি ছিলো চিরঞ্জীবীর প্রথম তামিল ভাষার চলচ্চিত্র। চলচ্চিত্রটি লেখিকা শিবশঙ্করী এর লেখা একটি উপন্যাস অবলম্বনে তৈরি। এই চলচ্চিত্রটি একই সঙ্গে তেলুগু ভাষায় ৪৭ রোজুলু নামে শুটিং করা হয়েছিলো।
কাহিনী
অভিনেত্রী সারিতা একটি ছোটো শহরে বৈশালী (জয়া প্রদা) নামের এক নারীকে দেখতে আসে, কারণ সে বৈশালীর বাস্তবজীবন ভিত্তিক একটি চলচ্চিত্র নির্মাণ করতে চায়। বৈশালী সারিতার ওপর রুষ্ট হয়ে যায়। বৈশালীর জীবনকাহিনী তার ভাই বলা শুরু করে যে বৈশালীর একজন ফ্রান্সপ্রবাসী পুরুষের সঙ্গে বিয়ে হয় যে বিয়ে মাত্র ৪৭ দিন টিকে ছিলো।
বৈশালীর স্বামীর নাম কুমার (চিরঞ্জীবী), সে ফ্রান্সের একটি নির্জন এলাকায় মনোরম পরিবেশে বাস করে, এখানে বৈশালী এসে ভালোই অনুভব করে সবকিছু। বৈশালী তামিল ভাষা ছাড়া আর কোনো ভাষা বোঝেনা, এমনকি সে ভারতের রাষ্ট্রভাষা হিন্দিও পারেনা। বৈশালীর পতি তাকে বিয়ে করার আগেই এক ফরাসী রমণীকে বিয়ে করে রেখেছে। কুমার এই ফরাসী নারীকে বলে যে সে ভারত থেকে তার বোনকে এনেছে (বৈশালী), অপরদিকে বৈশালীকে সে বোঝায় যে লুসি (ফরাসী নারীটি) তার বান্ধবী।
বৈশালী কুমারকে অপছন্দ করে ফেলে, কারণ কুমার তাকে অনেকভাবে মানসিক-শারীরিকভাবে পীড়ন করে তাছাড়া সে কুমারকে ফরাসী ঐ নারীটির সঙ্গে অন্তরঙ্গ মূহুর্তে দেখেছে। বৈশালী বাড়ি থেকে পালিয়ে তামিলভাষী কোনো মানুষ খোঁজার চেষ্টা করে যাকে তার মনের চাপা কষ্টের কথা বলতে পারে। একদিন একটি হোটেলে বৈশালীকে যখন কুমার তামিল ভাষায় কটূক্তি করছিলো তখন পেছন থেকে এক তামিলভাষী নারী (রমাপ্রভা) সব শুনে ফেলে, সে পরে কৌশলে বৈশালীকে শৌচাগারে নিয়ে তাকে বাইরে আনতে সক্ষম হয় কুমারের চোখকে ফাঁকি দিয়ে। যদিও কিছুক্ষণ পরে হোটেল থেকে বাইরে এসে কুমার তাকে খুঁজে বের করে বাসায় নিয়ে যায়।
কুমার এক পর্যায়ে বৈশালীর অনিচ্ছা সত্ত্বেও তার সঙ্গে জোরপূর্বক যৌনমিলন করে। বৈশালী একদিন বুঝতে পারে যে সে গর্ভবতী। কুমার বৈশালীর গর্ভপাত ঘটাতে চায়। শঙ্কর (শরৎ বাবু) নামের এক তামিলভাষী পুরুষের সহায়তায় বৈশালী ভারত চলে আসে। বৈশালী এখন তার পিতামাতা এবং ভাইয়ের সঙ্গে বাস করে।
যদিও সিনেমার কোথাও এটা বোঝানো হয়না যে বৈশালী বাচ্চা জন্ম দিয়েছে নাকি দেয়নি নাকি গর্ভপাত করেছে, কিন্তু দর্শককে এটি পরোক্ষভাবে বুঝিয়ে দেওয়া হয়েছে যে বৈশালী আসলে গর্ভপাতই করেছে।
এলোয়া পিমেন্টেল জিম্মি সংকট
এলোয়া পিমেন্টেল জিম্মি সংকট বলতে ২০০৮ সালের ১৩ অক্টোবরে ব্রাজিলের ১৫ বছর বয়সী মেয়ে এলোয়া ক্রিস্টিনা পিমেন্টেলকে অপহরণ, জিম্মি করে রাখা এবং হত্যা করাকে বোঝায়। এলোয়া ও তার বন্ধু নায়ারা সিলভা দুজনকেই এলোয়ার প্রাক্তন প্রেমিক লিনডেমবার্গ আলভেস গুলি করে হত্যা করে। এই ঘটনা কেবল হত্যার কারণেই নয়, সাও পাওলোর পুলিশের ভুলের কারণেও মিডিয়ার বড় পরিসরে আলোচিত হয়েছে। এলোয়া পিমেন্টেলকে ১০০ ঘন্টা জিম্মি করে রাখা হয়। এটি সাও পাওলো রাজ্যে নিবন্ধিত দীর্ঘতম অপহরণ। অপরাধের ঠিক তিন বছর চার মাস পর ২০১২ সালের ১৩ ফেব্রুয়ারি আলভেসের বিচার শুরু হয়।
অপহরণ
২০০৮ সালের ১৩ অক্টোবর এলোয়া পিমেন্টেল, নায়ারা দা সিলভা এবং দুই বন্ধু একটি স্কুল প্রকল্পে কাজ করছিলেন। এলোয়ার ২২ বছর বয়সী প্রাক্তন প্রেমিক লিনডেমবার্গ ফার্নান্ডেজ আলভেস পিস্তল হাতে সান্তো আন্দ্রেতে তার অ্যাপার্টমেন্টে ঢুকে পড়ে। সে বাকি দুইজন ছেলেকে ছেড়ে দেয়, কিন্তু এলোয়া এবং নায়ারাকে আটকে রাখে। "গেট" (গ্রুপো দে আসোয়েস তাটিকাস এস্পেসিয়াইস বা স্পেশাল ট্যাকটিক্যাল অ্যাকশনগ্রুপ) পরিস্থিতিকে ঘনিষ্ঠভাবে অনুসরণ করে। ১৬ ই অক্টোবর, দা সিলভা কে আলভেস মুক্তি দেয় কিন্তু তিনি অপহরণকারীর সাথে আলোচনার চেষ্টা করার জন্য অ্যাপার্টমেন্টে ফিরে যাওয়ার প্রস্তাব দেন। তিনি অ্যাপার্টমেন্টে প্রবেশ করার পরে, তাকে আবার জিম্মি করে রাখা হয়েছিল। কয়েক ঘন্টা পরে, অ্যাপার্টমেন্ট থেকে গুলি আসতে শোনা যায়, এবং "গেট" অ্যাপার্টমেন্টে হামলা চালানোর সিদ্ধান্ত নেন। অবশেষে তারা তাকে থামিয়ে অচল করে দেয়, কিন্তু এর আগে সে এলোয়াকে দুবার গুলি করতে পারে (একবার মাথায় এবং অন্যটি কুঁচকিতে), এবং নায়ারার মুখে একবার গুলি করতে পারে। গুরুতর আহত এলোয়াকে হাসপাতালে নিয়ে যাওয়া হয়, কিন্তু মস্তিষ্কের ক্ষতির কারণে তিনি ব্রেন ডেড হন এবং ১৮ অক্টোবর ২৩:৩০ মিনিটে মারা যান।
পরে
এলোয়া পিমেন্টেলের মরদেহ সান্তো আন্দ্রের জার্দিম সান্তো আন্দ্রে কবরস্থানে সমাধিস্থ করা হয় এবং অনুষ্ঠানে দশ হাজার লোক উপস্থিত ছিল। সাত জন ব্যক্তিকে সহায়তা করার জন্য তার হৃৎপিণ্ড, ফুসফুস, যকৃত, অগ্ন্যাশয়, বৃক্ক ও চোখের কর্নিয়া দান করা হয়েছিল। পরে জানা যায় যে এলোয়া'র বাবা এভারাল্ডো পেরেরা ডস স্যান্টোস আলাগোস রাজ্যে দুই জনকে হত্যার ঘটনায় সন্দেহভাজন ছিলেন। এভারাল্ডো পেরেরা ডস স্যান্টোস ঘটনার সময় পালিয়ে গেলেও ২০০৯ সালের ২৮ ডিসেম্বর ম্যাসিওতে তাকে আটক করা হয়।
লিনডেমবার্গ আলভেস ফার্নান্ডেজের বিচার ১৩ ফেব্রুয়ারি থেকে ১৬ ফেব্রুয়ারি, ২০১২ পর্যন্ত ৪ দিন ধরে স্থায়ী হয়। তিনি যে ১২টি অপরাধ করেছেন তার সবকটিতেই তাকে দোষী সাব্যস্ত করা হয় এবং ৯৮ বছর ১০ মাসের কারাদন্ডের নিন্দা জানানো হয়। ব্রাজিলের আইন অবশ্য জরিমানার সময় ৩০ বছরের মধ্যে সীমাবদ্ধ করে।
বিতর্ক
পুলিশের ভুলের কারণে এই ঘটনা ব্যাপকভাবে আলোচিত-সমালোচিত হয়। তাদের বড় ভুল ছিল করে তারা নায়ারাকে অ্যাপার্টমেন্টে ফিরে যাওয়ার অনুমতি দেোয়া। ব্রাজিলের সোয়াট প্রশিক্ষক মার্কোস দো ভাল অন্যান্য ভুলের কথা উল্লেখ করেছেন, যেমন অপহরণকে এত দিন স্থায়ী হতে দেওয়া, লিনডেমবার্গকে স্নাইপার দিয়ে গুলি না করা, দরজা ভেঙ্গে অ্যাপার্টমেন্টে হামলা চালাতে খুব বেশি সময় নেওয়া এবং পিছনের দরজা বা জানালা ব্যবহার না করা।
গণমাধ্যমে সম্প্রচার
২০১৬ সালে, এটি সত্য অপরাধ বিষয়ক ডকুমেন্টারি টেলিভিশন সিরিজ ইনভেস্টিগেসাও ক্রিমিনাল-এর একটি পর্ব প্রকাশ করে।
খুল্লনার ধাপ
খুল্লনার ধাপ বা খুল্লনার ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত স্থাপনাটি লহনার ধাপ থেকে প্রায় ৪০০ মিটার উত্তর পশ্চিমে সেকেন্দ্রাবাদ মৌজায় অবস্থিত। । এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
বিবরণ
খুল্লনার ঢিবির দৈর্ঘ্য ৯০ মিটার, প্রস্থ ৮৭ মিটার ও উচ্চতা ৬ মিটার। এটি দৈর্ঘ্য প্রস্থ ও উচ্চতায় লহনার ধাপের চেয়ে বেশ বড়। এই ঢিবির প্রকৃত পরিচয় পাওয়া যাবে ইমারতের উৎখনন করলে। এই ঢিবি খুল্লনা নামে আকর্ষনীয় এক নারীর চরিত্রের আস্তিত্ব বহন করে মানুষের কাছে।শিবগঞ্জ উপজেলার অন্যান্য ১০টি ঢিবির মতোই এই ঢিবিটিতেও বিপর্যয়ের চিহ্ন বিদ্যমান।
ইলেকট্রন বিজ্ঞান
right|250 px| নিউমেটিক সংকেত কন্ডিশনার ইলেকট্রন বিজ্ঞান ফলিত পদার্থবিজ্ঞান ও তড়িৎ প্রকৌশলের একটি আন্তঃক্ষেত্রীয় শাখা যেখানে বায়ুশূন্য নল (ভ্যাকিউম টিউব), গ্যাস অথবা অর্ধপরিবাহী যন্ত্রাংশের মধ্য দিয়ে বৈদ্যুতিক সঙ্কেত বহনকারী ইলেক্ট্রনের নিঃসরণ, প্রবাহ, নিয়ন্ত্রণ, ব্যবহারিক আচরণ ও প্রক্রিয়া আলোচিত হয়। ১৯০৪ সালে জন অ্যামব্রোস ফ্লেমিং দুইটি তড়িৎ ধারক বৈশিষ্ট সম্পূর্ণ বদ্ধ বায়ুশূন্য কাচের নল (vacuum tube) উদ্ভাবন করেন ও তার মধ্য দিয়ে একমুখী তড়িৎ পাঠাতে সক্ষম হন। তাই সেই সময় থেকে ইলেকট্রন বিজ্ঞানের যাত্রা শুরু হয়েছে বলা যায়। ইংরেজি পরিভাষাতে একে ইলেকট্রনিক্স (ইংরেজি Electronics ইলেকট্রনিক্‌স্‌) বলা হয়।
ইলেকট্রন বিজ্ঞান ক্ষেত্রে প্রধানত ইলেকট্রনীয় বর্তনীর নকশা প্রণয়ন এবং পরীক্ষণ করা হয়। ইলেকট্রনীয় বর্তনী সাধারণত রেজিস্টর, ক্যাপাসিটর, ইন্ডাক্টর, ডায়োড প্রভৃতি দ্বারা কোন নির্দিষ্ট কার্যক্রম সম্পাদন করার জন্য তৈরি করা হয়। বেতার যন্ত্রের টিউনার যেটি শুধুমাত্র আকাংক্ষিত বেতার স্টেশন ছাড়া অন্যগুলোকে বাতিল করতে সাহায্য করে, সেটি ইলেকট্রনীয় বর্তনীর একটি উদাহরণ। পাশে আরেকটি উদাহরণের (নিউমেটিক সংকেত কন্ডিশনারের ) ছবি দেওয়া হলো।
দ্বিতীয় বিশ্বযুদ্ধের আগে ইলেকট্রন বিজ্ঞান রেডিও প্রকৌশল বা বেতার প্রকৌশল নামে পরিচিত ছিল। তখন এর কাজের পরিধি রাডার, বাণিজ্যিক বেতার (Radio) এবং আদি টেলিভিশনে সীমাবদ্ধ ছিল। বিশ্বযুদ্ধের পরে যখন ভোক্তা বা ব্যবহারকারী-কেন্দ্রিক যন্ত্রপাতির উন্নয়ন শুরু হল, তখন থেকে প্রকৌশলের এই শাখা বিস্তৃত হতে শুরু করে এবং আধুনিক টেলিভিশন, অডিও ব্যবস্থা, কম্পিউটার এবং মাইক্রোপ্রসেসর (অণুপ্রক্রিয়াকারক বা সমন্বিত বর্তনী) এই শাখার অন্তর্ভুক্ত হয়। পঞ্চাশের দশকের মাঝামাঝি থেকে বেতার প্রকৌশল নামটি ধীরে ধীরে পরিবর্তিত হয়ে দশকের শেষ নাগাদ  ইলেকট্রন বিজ্ঞান (ইলেকট্রনিক্‌স) নাম ধারণ করে।
উইলিয়াম ব্র্যাডফোর্ড শকলি, জন বারডিন এবং ওয়াল্টার হাউজার ব্র্যাটেইন একসাথে যৌথভাবে ট্রানজিস্টর উদ্ভাবন করেন। ১৯৪৮ সালে ট্রানজিস্টর উদ্ভাবন ও ১৯৫৯ সালে সমন্বিত বর্তনী (integrated circuit or IC) উদ্ভাবনের আগে ইলেকট্রনীয় বর্তনী তৈরি হতো বড় আকারের পৃথক পৃথক বায়ুশূন্য নল যন্ত্রাংশ দিয়ে। এই সব বিশাল আকারের যন্ত্রাংশ দিয়ে তৈরি বর্তনীগুলো বিপুল জায়গা দখল করত এবং এগুলো চালাতে অনেক শক্তি লাগত। এই যন্ত্রাংশগুলির গতিও ছিল অনেক কম। অন্যদিকে সমন্বিত বর্তনী বা আইসি অসংখ্য (প্রায়ই ১০ লক্ষেরও বেশি) ক্ষুদ্রাতিক্ষুদ্র তড়িৎ যন্ত্রাংশ, যাদের বেশিরভাগই মূলত ট্রানজিস্টর দিয়ে গঠিত হয়। এই যন্ত্রাংশগুলোকে একটি ছোট্ট পয়সা আকারের সিলিকন চিলতে বা চিপের উপরে সমন্বিত করে সমন্বিত বর্তনী তৈরি করা হয়। বর্তমানের অত্যাধুনিক কম্পিউটার বা নিত্যপ্রয়োজনীয় ইলেকট্রনীয় যন্ত্রপাতি সবই প্রধানত সমন্বিত বর্তনী বা আই সি দ্বারা নির্মিত।
শোনান বেলমারে
শোনান বেলমারে (Shonan Bellmare, 湘南ベルマーレ) হচ্ছে হিরাতসুকা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৬৮ সালে তোয়া রিয়াল ইস্টেট ফুটবল ক্লাব নামে প্রতিষ্ঠিত হয়েছে। ১৫,৩৮০ ধারণক্ষমতাবিশিষ্ট লেমন গ্যাস স্টেডিয়াম হিরাতসুকা এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় বিন উকিশিমা এবং সভাপতির দায়িত্ব পালন করছেন কিয়োশি মাকাবে। জাপানি রক্ষণভাগের খেলোয়াড় তাকুইয়া ওকামোতো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, শোনান বেলমারে এপর্যন্ত ১৩টি শিরোপা জয়লাভ করেছে; যার মধ্যে ৩টি জাপান সকার লিগ এবং ৩টি এম্পেরর'স কাপ শিরোপা রয়েছে। অন্যদিকে এশীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যা হচ্ছে ১৯৯৫ এশিয়ান কাপ উইনার্স কাপের শিরোপা। কোজি সাকামোতো, দাইসুকে কিকুচি, ইয়াসুনোরি তাকাদা, বেতিনিয়ো এবং কোজি নোগুচির মতো খেলোয়াড়গণ শোনান বেলমারের জার্সি গায়ে মাঠ কাঁপিয়েছেন।
অ্যাডিপিক অ্যাসিড
প্রস্তুতি প্রক্রিয়া
অ্যাডিপিক অ্যাসিড সাইক্লোহেক্সানল এবং সাইক্লোহেক্সানোনের মিশ্রণ থেকে প্রস্তুত করা হয়। সাইক্লোহেক্সানল এবং সাইক্লোহেক্সানোনের মিশ্রণকে একত্রে কিটোন-অ্যালকোহল তেল বা "KA তেল" বলা হয়। KA তেলকে নাইট্রিক অক্সাইডের সাথে জারিত করলে কয়েক ধাপে এডিপিক এসিড প্রস্তুত হয়ঃ
বাইপ্রোডাক্ট হিসেবে গ্লুটারিক এসিড এবং সাকসিনিক এসিড উৎপন্ন হয়।
প্রক্রিয়াটি সাইক্লোহেক্সানল থেকে শুরু হয় যা ফেনলের হাইড্রাজিনেশান থেকে পাওয়া যায়।